

Kotnikova 5, 1000 Ljubljana T: 01 400 36 80

E: gp.svrk @gov.si

Datum: 30.5.2017

**IZHODIŠČA ZA SPREMEMBO OPERATIVNEGA PROGRAMA ZA IZVAJANJE EVROPSKE KOHEZIJSKE POLITIKE V OBDOBJU 2014–2020**

1. **Uvodna pojasnila**

Služba vlade Republike Slovenije za razvoj in evropsko kohezijsko politiko je v vlogi organa upravljanja, v skladu s pristojnostmi, ki izhajajo iz 125. člena Uredbe EU 1303/2013, pripravila izhodišča za spremembo Operativnega programa za izvajanje evropske kohezijske politike v obdobju 2014–2020 (v nadaljevanju: OP). V skladu s prvim odstavkom 30. člena Uredbe EU 1303/2013 lahko država članica predloži zahtevke za spremembo programov, ki jih ustrezno utemelji in v njih navede zlasti predvideni vpliv sprememb programa na doseganje ciljev iz strategije Unije za pametno, trajnostno in vključujočo rast ter posebnih ciljev iz programa, ob upoštevanju te uredbe in pravil za posamezne sklade, horizontalnih načel iz členov 5, 7 in 8 ter Partnerskega sporazuma.

Od priprave OP v letih 2013 in 2014 se je Republika Slovenija soočala s spremenjenimi okoliščinami. Spremenile (izboljšale) so se makroekonomske razmere, soočamo se z zaostrenimi okoljskimi in energetskimi vprašanji, migracijami, staranjem prebivalstva in demografskimi spremembami ter zahtevami po tehnološkem preoblikovanju in inovacijah. Zaradi naštetega in s ciljem povečanja uspešnosti in učinkovitosti politik OP in sredstev, ki so na razpolago Republiki Sloveniji v obdobju 2014–20120, se predlaga sprememba OP z vključitvijo vsebin, ki bodo omogočale učinkovitejše odzive na izzive današnjega časa. Pri predlaganih spremembah so bile upoštevane tudi specifične potrebe obeh kohezijskih regij.

Spremembo OP narekujejo predvsem naslednji razlogi:

1. tehnična prilagoditev, s katero se skupna kohezijska ovojnica za Republiko Slovenijo (pravice porabe) v obdobju od 2017 do 2020 zviša za 56.025.157 evrov,
2. spremembe osnovnih predpostavk, predvsem glede možnosti uporabe finančnih instrumentov, ki so bile podlaga pri pripravi OP,
3. ustvarjanje pogojev za izvedbo nekaterih ključnih investicij.

Pri predlaganju sprememb je bilo upoštevano doseganje mejnikov za okvir uspešnosti z namenom uspešnega črpanja 6 % sredstev rezerve za uspešnost, upoštevane pa so bile zahteve, ki izhajajo iz pravila n+3.

Gradivo predstavlja izhodišče za spremembo OP. Na osnovi tega predloga bo opravljeno podrobno usklajevanje s posredniškimi organi in Razvojnima svetoma kohezijskih regij, prav tako pa tudi tehnične prilagoditve v okviru posameznega sklada in med skladi.

V gradivu navedena sredstva oziroma vrednosti se nanašajo izključno na evropska sredstva, brez navajanja slovenskega dela sofinanciranja.

1. **Omejitve pri razporejanju pravic porabe**

V okviru razporejanja pravic porabe znotraj OP je treba upoštevati pravila, ki jih je postavila EU glede razporejanja pravic porabe evropske kohezijske politike in ki jih na kratko lahko strnemo v naslednje:

* prerazporejanje pravic porabe Evropskega sklada za regionalni razvoj (ESRR) in Evropskega socialnega sklada (ESS) med kohezijskima regijama ni mogoče,
* tematska osredotočenost zahteva, da se v bolj razviti regiji (Zahodna Slovenija) najmanj 80 % vseh pravic porabe ESRR, v manj razviti regiji (Vzhodna Slovenija) pa najmanj 50 % vseh pravic porabe ESRR nameni dvema ali več prednostnim osem v okviru prednostnih osi: 1 – *Mednarodna konkurenčnost raziskav*, 2 – *Povečanje dostopnosti do IKT*, 3 – *Dinamično in konkurenčno podjetništvo* in 4 – *Trajnostna raba in proizvodnja energije ter pametna omrežja,[[1]](#footnote-2)*
* za področje podnebnih sprememb se nameni najmanj 20 % pravic porabe, z upoštevanjem prispevka, kot je za posamezno kodo intervencij predpisan s strani EU.

1. **Tehnična prilagoditev**

V skladu s 7. členom Uredbe EU št. 1311/2013 je EK pregledala skupna dodeljena sredstva za vse države članice v okviru cilja kohezijske politike Naložbe za rast in delovna mesta, pri čemer je uporabila metodo dodelitve, določeno v ustreznem temeljnem aktu, in sicer na podlagi najnovejših razpoložljivih statističnih podatkov in primerjave kumulativnega nacionalnega BDP, izmerjenega za leti 2014 in 2015, ter ocene kumulativnega nacionalnega BDP za leto 2012 v državah članicah, za katere velja zgornja meja dodeljenih kohezijskih sredstev. Dodeljena sredstva se prilagodijo, kadar je kumulativno neskladje večje od+ / – 5 %. Za kazalnike v zvezi z nacionalnimi in regionalnimi računi (BDP, BND in prebivalstvo) statistični podatki, uporabljeni za pregled sredstev kohezijske politike, zajemajo leta 2012, 2013 in 2014. Za kazalnike v zvezi s trgom dela in izobrazbeno ravnjo uporabljeni statistični podatki zajemajo leta 2013, 2014 in 2015.

Tehnična prilagoditev za Republiko Slovenijo konkretno pomeni, da je skupna finančna dodelitev za cilj Naložbe v rast in delovna mesta oziroma, da je skupna kohezijska ovojnica za Slovenijo v obdobju od 2017 do 2020 višja za 56.025.157 evrov (tekoče cene), kar vključuje ESRR, ESS in KS.

Dodatna finančna sredstva skupne kohezijske ovojnice je potrebno skladno z usmeritvami EK razdeliti v skladu z že sprejetimi strateškimi usmeritvami in priporočili (vključujoč pogojenost v zvezi s zagotavljanjem obsega sredstev za področje podnebnih sprememb in tematske osredotočenosti).

EK je za porabo sredstev iz naslova tehničnega popravka priporočala, da se sredstva tehnične prilagoditve porabijo za ukrepe na področjih:

* brezposelnosti mladih,
* migracij in
* finančnih instrumentov.

Glede stanja na teh področjih v Republiki Sloveniji ugotavljamo, da so sredstva za te namene v okviru Operativnega programa zadostna in se usmerjajo na področja, ki izhajajo iz priporočil EK Republiki Sloveniji in sicer na področja aktivnega in zdravega staranja ter za ukrepe, kjer so potrebe Republike Slovenije najvišje. Pri alokaciji pravic porabe so bili upoštevani nameni, ki so skladni z zahtevami EK.

Sredstva ESS se bodo namenila za ukrepe prednostne naložbe aktivno in zdravo staranje, spodbujanju razpoložljivosti cenovno dostopnih, trajnostnih in visoko kakovostnih storitev, vključno z zdravstvenimi in socialnimi storitvami splošnega pomena ter tudi ukrepom za institucionalno zmogljivost ter učinkovitost javnih uprav in javnih storitev na nacionalni, regionalni in lokalni ravni. Vsa sredstva bodo namenjena v okviru vsebin in namenov, ki so bili že dogovorjeni v potrjenem Partnerskem sporazumu in Operativnem programu. Pri predlogu alokacije pravic porabe tehnične prilagoditve v Republiki Sloveniji je prioriteta spodbujanje skladnega regionalnega razvoja, predvsem s pristopom »od spodaj navzgor« v okviru dogovorov za razvoj regij (v nadaljevanju DRR) in ob upoštevanju odločanja na regionalni ravni na podlagi strateških dokumentov ter teritorialnega dialoga. Zato se predlog nanaša na razporeditev pravic porabe predvsem na tiste prednostne osi, kjer je izkazan jasen interes regij.

Po sklopih politik se dodatna sredstva iz tehnične prilagoditve namenjajo:

* infrastrukturi (ki predstavlja absolutno prioriteto teritorialnega dialoga) 44.968.996 evrov oziroma okoli 81 % in
* razvoju človeških virov 11.056.161 evrov oziroma okoli 19 %.

Dodatna finančna sredstva skupne kohezijske ovojnice so Republiki Sloveniji na voljo od 1. 1. 2017 naprej. Dodeljena dodatna sredstva porabe (commitments) se po letih od 2017 do 2020 razdelijo enakomerno.

**Tabela 1: Tehnična prilagoditev – alokacija pravic porabe v evrih (evropski del):**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Utemeljitev globalnega strateškega okvira | **Prednostna os** | **Prednostna naložba** | **Kohezijska regija (Zahod)** | | **Kohezijska regija (Vzhod)** | | **Celotna** | **Skupaj** |
| **Slovenija** |
| **Sklad** |  |  | **ESRR** | **ESS** | **ESRR** | **ESS** | **KS** |  |
| Infrastruktura | **4** | **4** | 914.864 |  | 11.085.136 |  |  | **12.000.000** |
| Infrastruktura | **5** | **1** |  |  |  |  | 7.000.000 | **7.000.000** |
| Infrastruktura | **6** | **1** |  |  | 14.292.464 |  | 11.676.532 | **25.968.996** |
| Človeški viri | **8** | **3** |  |  |  | 3.000.000 |  | **3.000.000** |
| Človeški viri | **9** | **2** |  |  |  | 7.256.161 |  | **7.256.161** |
| Človeški viri | **11** | **1** |  | 377.600 |  | 422.400 |  | **800.000** |
| Vmesni seštevek |  |  | 1.292.464 | | 36.056.161 | |  |  |
| **SKUPAJ** |  |  | **37.348.625** | | | | **18.676.532** | **56.025.157** |

1. **Spremembe osnovnih predpostavk, ki so bile podlaga pri pripravi OP v letu 2014**

Po potrditvi OP 2014–2020 se je iz sredstev programskega obdobja 2007–2013 še dodatno dodelilo sredstva za izvajanje finančnih instrumentov (v nadaljevanju FI). Iz tega razloga se pričakuje visok obseg razpoložljivih sredstev iz naslova revolvinga za financiranje malih in srednjih podjetij (v nadaljevanju MSP). Glede na navedeno ter spremenjen časovni okvir, se kaže potreba po zmanjšanju obsega sredstev za izvajanje FI v okviru sedanjega programskega obdobja, še posebej v Vzhodni kohezijski regiji, v kateri je obseg sredstev za te namene predimenzioniran. Iz tega razloga se s to spremembo predlaga zmanjšanje sredstev namenjenih za FI in povečanje obsega nepovratnih sredstev v Vzhodni kohezijski regiji in sicer 40 milijonov evrov na prednostni osi 1 in 120 milijonov evrov na prednostni osi 3.

Služba Vlade RS za razvoj in evropsko kohezijsko politiko (v nadaljevanju SVRK) je skupaj z zunanjim izvajalcem PWC d.o.o. pripravila predhodno oceno FI v Sloveniji. Naložbena področja, ki jih predhodna ocena naslavlja, so MSP, raziskave, razvoj in inovacije, učinkovita raba energije ter urbani in teritorialni razvoj. Predhodna analiza je bila pripravljena do konca leta 2015, vir podatkov za kvantitativno analizo so predstavljali statistični podatki iz leta 2013 in 2014.

V skladu s 37(2) členom Uredbe EU 1303/2013 se organ upravljanja lahko odloči, da se predhodna ocena po potrebi pregleda in posodobi med izvajanjem katerega koli FI, ki se izvaja na podlagi takšne ocene, če v fazi izvajanja meni, da predhodna ocena ne ustreza več popolnoma tržnim pogojem, ki obstajajo v času izvajanja.

SVRK v vlogi organa upravljanja se je odločila za ponovni pregled predhodne ocene FI na podlagi zaznanih sprememb na bančno finančnem področju. Pri tem ugotavlja, da:

* se na trgu dogajajo spremembe, ki se odražajo v olajšanem dostopu do virov financiranja,
* je v fazi priprave OP prišlo do prevelike alokacije sredstev na področju Vzhodne kohezijske regije,
* v času po sprejetju Operativnega progama in pripravi predhodne ocene so bila v FI še dodatno vplačana sredstva tako iz kohezijskih sredstev 2007–2013, kot iz nacionalnega proračuna. Dodatno pa je pripravljena sistemska rešitev, da se bodo lahko sredstva iz revolvinga kohezijskih sredstev 2007–2013 še naprej uporabljala za izvajanje FI,
* predstavlja stanje javnega dolga v Sloveniji in zaveze o njegovem zmanjševanju, resno oviro za izvajanje finančnih instrumentov v okviru javnega sektorja.

Glede na ugotovljeno in na podlagi predhodnih izkušenj s FI organ upravljanja predlaga, da se sredstva za izvajanje FI v okviru OP zmanjšajo predvsem v delu, ki naslavlja podjetja. Zmanjšanje je predlagano v Vzhodni kohezijski regiji, sredstva za FI v Zahodni kohezijski regiji na tem področju ostanejo enaka. Kot osnovo za zmanjšanje na prednostnih oseh 1 in 3 smo upoštevali razmerje v absorpcijski sposobnosti Vzhodne in Zahodne kohezijske regije glede na statistične podatke. Zaradi vpliva na javni dolg pa se zmanjšuje tudi obseg sredstev za prednostno os 4.

V okviru prednostne naložbe 2.1 *Širitev širokopasovnih storitev in uvajanje visoko hitrostnih omrežij* je Ministrstvo za javno upravo v mesecu decembru 2016 zaključilo testiranje tržnega interesa za gradnjo širokopasovnih omrežij na področju Republike Slovenije v naslednjih treh letih, skladno z Načrtom razvoja širokopasovnih omrežij naslednje generacije do leta 2020. Izkazani velik tržni interes zasebnih investitorjev, posledično oblikovanje območij belih lis ter terminski načrt izvajanja nadaljnjih aktivnosti pri gradnji širokopasovnih omrežij naslednje generacije bistveno spreminjajo osnovne predpostavke, ki so bile podlaga pri pripravi OP. Skladno z zagotavljanjem predhodne pogojenosti je ugotovljeno, da za zagotovitev ciljev niso potrebna vsa predvidena sredstva (50.018.277 evrov), pač pa se lahko zmanjšajo.

V okviru prednostne naložbe 3.1 *Spodbujanje podjetništva* se predlaga prenos povratnih sredstev (FI) na nepovratna sredstva v znesku120.000.000 evrov sredstev ESRR in sicer v manj razviti regiji. Del sredstev ostaja kot nepovratna sredstva na tej prednostni naložb, del sredstev se nameni za ukrepe na področju odvajanja in čiščenja odpadnih voda v vzhodni kohezijski regiji, ter za izboljšanje regionalne mobilnosti v vzhodni kohezijski regiji.

Na področju ekonomsko poslovne infrastrukture so z nižjim obsegom sredstev kazalniki že doseženi, tako da bodo razpoložljiva preostala sredstva predvidena za dosego teh ciljev (11.260.016,93 evrov v manj razviti regiji in 7.305.567,48 evrov v bolj razviti regiji) namenjena za projekte v okviru DRR.

Pri izvajanju prednostne naložbe 4.1 *Spodbujanje energetske učinkovitosti* se del sredstev v višini 25.000.000 evrov, ki je bil predviden za FI nameni v obliki nepovratnih sredstev za sofinanciranje celovitih energetskih prenov stavb v lasti lokalnih skupnosti. Prenos sredstev je potreben, ker se projekti na področju energetskih sanacij javnih stavb izvajajo po modelu energetskega pogodbeništva. Hkratno financiranje projektov z nepovratnimi sredstvi in s sredstvi FI na isti operaciji bi skupaj predstavljalo več kot 50 % vrednosti investicije. S tem bi se tveganje financiranja posameznega projekta preneslo na javnega partnerja in v tem primeru izvedba projekta po modelu koncesijskega javno zasebnega partnerstva ni mogoča. Iz tega razloga se ugotavlja, da je potrebno del predvidenih sredstev za FI zmanjšati.

Na prednostni naložbi 4.4 *Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti* se nameni sredstva za dodatna ukrepa v OP in sicer v ukrep gradnje / ureditve sklenjenih regionalnih kolesarskih povezav za namen dnevne mobilnosti in ukrep e-mobilnosti javnega potniškega prometa za projekte v okviru DRR.

Na prednostni naložbi 7.1 *Razvoj in obnova celostnih železniških sistemov* je bil projekt Nadgradnja železniške proge Zidani Most Celje, ki je bil prvotno predviden za financiranje v okviru OP, uspešen na razpisu za sredstva IPE (instrument za povezovanje Evrope). V OP 2014–2020 je zato potrebna sprememba kazalnikov in ustrezna uskladitev vsebin na tem področju.

V okviru predhodne pogojenosti je bila izdelana Strategija razvoja prometa v Republiki Sloveniji, kjer je bilo na podlagi študije o prometnih tokovih in prometnega modela ugotovljeno, da postaja ključno ozko grlo na prometni infrastrukturi območje med Koprom in Divačo. S spremembo OP se razporeja del sredstev na prednostno naložbo 7.1 tudi za projekt 2. tira med Divačo in Koprom, ki bo odpravil navedeno ozko grlo.

Iz Strategije razvoja prometa v Republiki Sloveniji izhaja, da je potrebno zagotoviti izgradnjo manjkajoče cestne infrastrukture, ki je predpogoj za učinkovito implementacijo ostalih predvidenih ukrepov. Spodbujanje trajnostnega prometa in odprava ozkih grl na prometni infrastrukturi je eden od predpogojev za normalno delovanje poslovnega okolja. Z namenom krepitve regionalnih razvojnih potencialov in ohranjanja delovnih mest se želi zagotoviti boljšo dostopnost do obstoječega TEN-T omrežja, izboljšati dostopnost ljudi in razvoj gospodarstva v vseh regijah v Republiki Sloveniji. Investicije v te projekte imajo velik pomen za razvoj posameznih regij, tako z demografskega, kot tudi gospodarskega in okoljskega vidika. Prednostno se predvideva izgradnja manjkajoče cestne infrastrukture, ki ima širši regionalni vpliv in pospešitev priprave projekta izgradnje 3. razvojni osi.

1. **Doseganje okvirja uspešnosti**

Skladno z 21. členom Uredbe EU 1303/2013 bo EK leta 2018 v sodelovanju z državami članicami opravila pregled uspešnosti programov v vsaki državi članici. Okvir uspešnosti sestavljajo mejniki, določeni za vsako prednostno nalogo, ciljne vrednosti za leto 2018, ter ciljne vrednosti, določene za leto 2023.

Do konca leta 2018 moramo doseči postavljene mejnike za okvir uspešnosti. V Izvedbenem načrtu Operativnega programa (INOP) je 6 % sredstev že predvidenih za porabo. S spremembo OP je potrebna ustrezna uskladitev kazalnikov (kot jih bo dopustila EK) in tudi ustrezno (re)alociranje sredstev na vsebine, ki se morajo za dosego okvirja uspešnosti izvesti hitreje ali z več sredstvi, kot prvotno predvideno. V okviru OP spremljamo 86 kazalnikov za doseganje okvirja uspešnosti (ESRR vzhod - 22 kazalnikov, ESRR zahod - 17 kazalnikov, ESS vzhod - 15 kazalnikov, ESS zahod - 15 kazalnikov, KS - 15 kazalnikov, YEI 2 kazalnika).

1. **Doseganje pravila n+3**

Glede na potrjeni OP se pravilo n+3 prvič uveljavi konec leta 2017, kar predstavlja prvi mejnik, ko mora Republika Slovenija certificirati minimalno določen znesek EU sredstev. Na podlagi 136. člena Uredbe EU št. 1303/2013 EK za OP razveljavi odobritev katerega koli dela zneska, ki ni bil uporabljen za izvedbo začetnih in letnih predplačil in vmesnih plačil do 31. decembra tretjega obračunskega leta po letu proračunske obveznosti v okviru operativnega programa.

Za OP je potrebno spremljati dinamiko porabe po 5 postavkah:

* ESS - vzhod
* ESS - zahod
* ESRR - vzhod
* ESRR - zahod
* Kohezijski sklad

Iz tega razloga je pri spremembi OP poseben poudarek namenjen stopnji pripravljenosti projektov in razporejanju sredstev na vsebine, kjer bo črpanje EU sredstev hitrejše. To velja posebej za vsebine na ESRR.

1. **Predlog realokacije pravic porabe in utemeljitve predlaganih sprememb**

Od skupaj 33 prednostnih naložb (PN), ki so opredeljene v OP, prihaja do sprememb na 11 prednostnih naložbah.

***PN 1.2 Spodbujanje naložb podjetij v raziskave in inovacije***

* Prenos povratnih sredstev (FI) na nepovratna sredstva v znesku40.000.000 evrov sredstev ESRR in sicer v manj razviti regiji (Vzhod).
* Prerazporeditev 14.000.000 evrov sredstev iz PN 2.1 *Širitev širokopasovnih storitev in uvajanje visokohitrostnih omrežij.*

Spodbujale se bodo raziskave in inovacijski procesi v velikih podjetjih in v MSP na prednostnih področjih Slovenske strategije pametne specializacije. Prav tako se bodo financirale naložbe v infrastrukturo, zmogljivosti in opremo velikih podjetij in MSP v neposredni povezavi z raziskavami in inovacijskimi dejavnostmi ter nadaljevanje instrumenta »MSP instrument«. Poseben poudarek bo na raziskavah in inovacijski infrastrukturi, prenosu tehnologije ter sodelovanju podjetij s poudarkom na nizkoogljičnem gospodarstvu. Podprti bodo demonstracijski oz. pilotni projekti za testiranje novih rešitev za neposredno uporabo v praksi in demonstracijo uporabe na izbranih področjih Strategije pametne specializacije.

Prenos 14.000.000 evrov sredstev iz PN 2.1 se bo v celoti namenilo za aktivnosti v povezavi z IKT, kjer so potrebe izredno velike.

***PN 2.1 Širitev širokopasovnih storitev***

Znižanje sredstev za 22.785.317 evrov in sicer:

* prerazporeditev 14.000.000 evrov na PN 1.2,
* prerazporeditev 6.007.995 evrov na PN 4.4,
* prerazporeditev 2.777.322 evrov na PN 7.1 - za zagotovitev sredstev za 2. tir Divača Koper.

Skladno z zagotavljanjem predhodne pogojenosti je bilo narejeno testiranje tržnega interesa za zagotavljanje dostopa do širokopasovnih omrežij, ki je pokazalo, da za zagotovitev ciljev ni potrebnih 22.785.317 evrov sredstev ESRR, od tega v manj razviti regiji 12.777.322 evrov (Vzhod) in 10.007.995 evrov ESRR v bolj razviti regiji (Zahod).

***PN 3.1 Spodbujanje podjetništva***

* Prenos povratnih sredstev (FI) na nepovratna sredstva v znesku120.000.000 evrov sredstev ESRR in sicer v manj razviti regiji (Vzhod).
* 39.010.050 evrov nepovratnih sredstev ostaja na PN 3.1; od tega 19.010.050 evrov za DRR in 10.000.000 evrov za vzpostavitev proizvodnje lesa v Vzhodni kohezijski regiji in 10.000.000 evrov za druge ukrepe potrebne za dosego zastavljenih ciljev.
* Znižanje sredstev za 80.989.950 evrov in sicer:
* prerazporeditev 5.000.000 evrov na PN 4.4 – trajnostna mobilnost (DRR),
* prerazporeditev 10.000.000 evrov na PN 6.1 področje voda (DRR),
* prerazporeditev 37.222.678 evrov na PN 7.1 – za zagotovitev sredstev za 2. tir Divača Koper,
* prerazporeditev 28.767.272 evrov za projekte državnih cest širšega regionalnega pomena in projektiranje 3. razvojne osi.

Pričakovan rezultat javnega razpisa za področje predelave lesa v višini 10 milijonov evrov je sofinanciranje najmanj treh večjih projektov, ki bodo uvedli ukrepe za učinkovito ravnanje z viri ter povečanje števila zaposlenih.

Prerazporeditev 10.000.000 na PN 6.1 področje voda se nameni za projekte odpadnih voda (zahteva EK), prepoznane v okviru DRR.

S prerazporeditvijo 37.222.678 evrov na PN 7.1 se zagotavlja sredstva za izvedbo 2. tira Divača Koper kot ključnega ozkega grla identificiranega v okviru Strategije razvoja prometa v Republiki Sloveniji, ki temelji na študiji prometnih tokovih in prometnega modela.

Z namenom krepitve regionalnih razvojnih potencialov in ohranjanja delovnih mest se z prerazporeditvijo 28.767.272 evrov na PN 7.2 želi izboljšati dostopnost ljudi do jedrnega omrežja in razvoj gospodarstva v vseh regijah v Republiki Sloveniji. Investicije v te projekte imajo velik pomen za razvoj posameznih regij, tako z demografskega, kot tudi gospodarskega in okoljskega vidika. Prednostno se predvideva izgradnja manjkajoče cestne infrastrukture, ki ima širši regionalni vpliv in pospešitev priprave projekta izgradnje 3. razvojni osi.

***PN 4.1 Spodbujanje energetske učinkovitosti in PN 4.4 Spodbujanje multimodalne urbane mobilnosti***

Prenos povratnih sredstev (FI) na nepovratna sredstva v znesku 25.000.000 evrov se nameni v okviru PN 4.1 za povečanje energetske učinkovitosti stavb v lasti lokalnih skupnosti.

Na PN 4.4 *Spodbujanje multimodalne urbane mobilnosti* se iz PN 2.1 in iz PN 3.1 skupaj 11.007.995 evrov. V okviru tehnične prilagoditve se na področje namenijo sredstva v višini 12.000.000 evrov. Skupaj torej za ukrepe urbane mobilnosti: gradnje / ureditve sklenjenih regionalnih kolesarskih povezav za namen dnevne mobilnosti in e-mobilnosti javnega potniškega prometa 23.007.995 evrov.

***PN 5.1 Podpora naložbam za prilagajanje podnebnim spremembam***

V okviru tehnične prilagoditve se nameni za področje protipoplavnih ukrepov 7.000.000 evrov. Namenjeni so za ukrepe identificirane v okviru teritorialnega dialoga in sicer za Zahodno kohezijsko regijo.

***PN 6.1 Vlaganje v vodni sektor[[2]](#footnote-3)***

V okviru tehnične prilagoditve se nameni za to področje 25.968.996 evrov. Zaradi izjemno velikih potreb na tem področju se dodatno nameni še 10.000.000 iz PN 3.1. Skupaj torej 35.968.996 evrov. Sredstva so namenjena za projekte odpadnih voda (zahteva EK), prepoznane v okviru DRR.

***PN 6.3 - Ukrepi za izboljšanje urbanega okolja***

Del povratnih sredstev v višini 5.000.000 evrov se nameni za izvajanje v okviru FI.

**PN 7.1 Razvoj in obnova celostnih železniških sistemov**

S prerazporeditvijo 2.777.322 evrov iz PN 2.1, prerazporeditvijo 37.222.678 evrov iz PN 3.1 in prerazporeditvijo 4.900.000 evrov iz PN 7.3 se na PN 7.1 zagotavlja dodanih 44,9 milijonov EUR.

Razporejena ESRR sredstva iz PN 2.1 in PN 3.1 bodo namenjena za sofinanciranje projekta Vozlišče Pragersko.

S tem se na prednostni naložbi sprostijo pravice porabe Kohezijskega sklada v višini 40 milijonov evrov. Preostale pravice porabe na železniški infrastrukturi v višini 153 milijonov evrov se namenijo za izvedbo 2 pomembnih projektov:

* 2. tira Divača Koper in
* Nadgradnje železniške povezave Maribor Šentilj.

***PN 7.2 Izboljšanje regionalne mobilnosti***

Z namenom krepitve regionalnih razvojnih potencialov in ohranjanja delovnih mest se z prerazporeditvijo 28.767.272 evrov na PN 7.2 želi izboljšati dostopnost do jedrnega omrežja ljudi in razvoj gospodarstva v vseh regijah v Republiki Sloveniji. Investicije v te projekte imajo velik pomen za razvoj posameznih regij, tako z demografskega, kot tudi gospodarskega in okoljskega vidika. Prednostno se predvideva izgradnja manjkajoče cestne infrastrukture, ki ima širši regionalni vpliv in pospešitev priprave projekta izgradnje 3. razvojni osi. Predvideno je vsaj: izgradnja obvoznice Murske Sobote, obvoznice Krško in projektiranje 3. razvojne osi.

***PN 7.3 Odpravljanje ozkih grl na omrežju TEN-T***

Znižanje sredstev za 4.900.000 evrov in prerazporeditev na PN 7.1 – področje železniških sistemov za izvedbo pomembnih železniških projektov.

Skladno s stališčem Luke Koper d.d. je projekt poglobitve plovnega kanala v Luko Koper v obdobju finančne perspektive 2014–2020 neprioriteten, zaradi česar poglabljanje znotraj koncesijskega območja v bazenu II do konca finančnega obdobja 2014–2020 ne bo izvedeno. Za izboljšanje varnosti in zmanjšanje tveganja nastanka izrednega dogodka na morju, bo vzpostavljen center za nadzor prometa in upravljanje v kriznih situacijah na morju.

***PN 8.3 Aktivno in zdravo staranje***

Del sredstev iz tehnične prilagoditve se bo namenilo za ukrepe prednostne naložbe Aktivno in zdravo staranje, saj ima Slovenija še vedno najnižjo stopnjo zaposlenosti starejših. V ta namen se namenja sredstva projektom, ki bodo prispevali k večji motiviranosti starejših za daljše ostajanje na delovnem mestu, večjo ozaveščenost delodajalcev za upravljanje s starejšimi zaposlenimi, obenem pa bomo podprli projekte v okviru katerih bi se oblikovali predlogi za spremembo oz prilagoditev delovnih pogojev starejšim zaposlenim (3 milijone evrov).

***PN 9.2 Spodbujanje razpoložljivosti cenovno dostopnih, trajnostnih in visoko kakovostnih storitev, vključno z zdravstvenimi in socialnimi storitvami splošnega pomena***

Del sredstev iz tehnične prilagoditve se namenja spodbujanju razpoložljivosti cenovno dostopnih, trajnostnih in visoko kakovostnih storitev, vključno z zdravstvenimi in socialnimi storitvami splošnega pomena (7.256.161 evrov). Ugotavljamo, da s trenutnimi sredstvi ne bomo mogli zagotoviti ustreznih storitev za vse osebe, ki bodo v okviru PN 9.3 iz institucij premeščene v bivalne skupine oz. ne bodo vključene v institucije. Sredstva se bo namenilo projektom, ki se izvajajo v Vzhodni kohezijski regiji in predvidevajo pilotiranje zakonodajnih rešitev, ki bodo podpirali prehod v izvajanje sistemskega zakona o dolgotrajni oskrbi. Z dodatnimi sredstvi bi omogočili tudi boljšo informacijsko podporo za izvajanje sistema dolgotrajne oskrbe. Prav tako pa bi nekaj sredstev namenili še za razvoj novih integriranih storitev socialne in zdravstvene oskrbe v okviru razvoja integrirane mreže skupnostnih storitev in programov za starejše.

***PN 11.1 Naložbe v institucionalno zmogljivost ter učinkovitost javnih uprav in javnih storitev na nacionalni, regionalni in lokalni ravni***

Del sredstev ESS se predvideva nameniti tudi ukrepom za institucionalno zmogljivost ter učinkovitost javnih uprav in javnih storitev na nacionalni, regionalni in lokalni ravni (0,8 milijona evrov).

**Tabela 2: Sumarni pregled (re)alokacije pravic porabe (prikazane samo prednostne naložbe, kjer prihaja do sprememb)**

|  |  |  |  |  |  |
| --- | --- | --- | --- | --- | --- |
| **Prednostna naložba** | **pravice porabe** | **tehnični popravek** | **spremembe OP** | **skupaj spremembe** | **nove pravice porabe** |
| 1.2 Spodbujanje naložb podjetij v raziskave in inovacije | 276.392.626 |  | 14.000.000 | **14.000.000** | **290.392.626** |
| 2.1 Širitev širokopasovnih storitev | 50.018.277 |  | -22.785.317 | **-22.785.317** | **27.232.960** |
| 3.1 Spodbujanje podjetništva | 438.047.424 |  | -80.989.950 | **-80.989.950** | **357.057.474** |
| 4.4 Spodbujanje multimodalne urbane mobilnosti | 49.034.964 | 12.000.000 | 11.007.995 | 23.007.995 | **72.042.959** |
| 5.1 Podpora naložbam za prilagajanje podnebnim spremembam | 83.021.932 | 7.000.000 | 0 | **7.000.000** | **90.021.932** |
| 6.1 Vlaganje v vodni sektor | 264.111.315 | 25.968.996 | 10.000.000 | **35.968.996** | **300.080.311** |
| 7.1 Razvoj in obnova celostnih, železniških sistemov | 153.100.000 |  | 44.900.000 | **44.900.000** | **198.000.000** |
| 7.2 Izboljšanje regionalne mobilnosti | 39.668.020 |  | 28.767.272 | **28.767.272** | **68.435.292** |
| 7.3 Odpravljanje ozkih grl na omrežju TEN-T | 69.992.280 |  | - 4.900.000 | **- 4.900.000** | **65.092.280** |
| 8.3 Aktivno in zdravo staranje | 37.536.785 | 3.000.000 | 0 | **3.000.000** | **40.536.785** |
| 9.2 Spodbujanje razpoložljivosti cenovno dostopnih, trajnostnih in visoko kakovostnih storite | 29.547.323 | 7.256.161 | 0 | **7.256.161** | **36.803.484** |
| 11.1 Naložbe v institucionalno zmogljivost ter učinkovitost | 52.058.607 | 800.000 | 0 | **800.000** | **52.858.607** |

**Tabela 3: Pregled pravic porabe OP po skladih**

|  |  |  |  |  |  |  |
| --- | --- | --- | --- | --- | --- | --- |
|  | |  | **Veljavni OP** | **Po spremembi OP** | **Razlika (evrov)** | **Razlika** |
| **ESRR** | | Vzhodna | 882.015.244 | 907.392.844 | 25.377.600 | 102,88% |
| Zahodna | 508.377.655 | 509.292.519 | 914.864 | 100,18% |
| **Skupaj ESRR** | | | **1.390.392.899** | **1.416.685.363** | **26.292.464** | **101,89%** |
| **ESS** | | Vzhodna | 368.794.996 | 379.473.557 | 10.678.561 | 102,90% |
| Zahodna | 338.918.438 | 339.296.038 | 377.600 | 100,11% |
| **Skupaj ESS** | | | **707.713.434** | **718.769.595** | **11.056.161** | **101,56%** |
| **CF** | | Celotna | 895.370.363 | 914.046.895 | 18.676.532 | 102,09% |
| **Skupaj KS** | | | **895.370.363** | **914.046.895** | **18.676.532** | **102,09%** |
| **YEI** | | Vzhodna | 18.423.072 |  | 0 | 0 |
| **Skupaj YEI** | | | **18.423.072** | **18.423.072** | **0** | **0** |
| **OP** | | Vzhodna | 1.269.233.312 | 1.305.289.473 | 36.056.161 | 102,84% |
| Zahodna | 847.296.093 | 848.588.557 | 1.292.464 | 100,15% |
| Celotna | 895.370.363 | 914.046.895 | 18.676.532 | 102,09% |
| **SKUPAJ OP** |  |  | **3.011.899.768** | **3.067.924.925** | **56.025.157** | **101,86%** |

**Tabela 4: Pregled sprememb na področju finančnih instrumentov** (v evrih)

|  |  |  |
| --- | --- | --- |
| **Prednostna naložba** | **Znižanje/zvišanje FI** | **prerazporeditev na/iz** |
| 1.2 Spodbujanje naložb podjetij v raziskave in inovacije | -40.000.000 | +40.000.000 |
| 3.1 Spodbujanje podjetništva | -120.000.000 |  |
| 3.1 Spodbujanje podjetništva |  | +39.010.050 |
| 4.4. Trajnostna mobilnost |  | 5.000.000 |
| 6.1 Vlaganje v vodni sektor |  | +10.000.000 |
| 7.1 Razvoj in obnova celostnih železniških sistemov |  | 37.222.678 |
| 7.2 Izboljšanje regionalne mobilnosti |  | +28.767.272 |
| 4.1 Spodbujanje energetske učinkovitosti | -25.000.000 | +25.000.000 |
| 6.3 Ukrepi za izboljšanje urbanega okolja | +5.000.000 | -5.000.000 |
| **SKUPAJ** | **-180.000.000** | **+180.000.000** |

**UTEMELJITEV ZA UKREP DODATNIH PRAVIC PORABE (overcommitment)**

Zagotavljanje dodatnih pravic porabe nad pravicami porabe iz OP iz proračuna RS je potrebno na prednostnih naložbah, kjer je tveganje za 100 % črpanje EU sredstev višje. To gre predvsem za naložbe, kjer se nalaga v javno infrastrukturo.

Trenutno stanje izvajanja evropske kohezijske politike kaže na dejstvo, da bo končna absorpcija EU sredstev predvidoma nižja predvsem na infrastrukturnih projektih od dodeljenega predvsem zaradi:

* vrednosti del po postopkih javnega naročila bodo na podlagi izkušenj iz prejšnje finančne perspektive predvidoma nižji od ocenjenih,
* glede na izkušnje je na infrastrukturnih projektih določen odstotek projektov, ki se iz različnih vzrokov ne izvedejo. Iz tega razloga je potrebno dodeliti več sredstev, da lahko koristi 100 % razpoložljivih EU sredstev.

**PREDNOSTI**

* potrdili bomo več projektov več upravičencem in tako prišli tudi do hitrejšega črpanja EU sredstev - pravilo n+3,
* razen za pripadajočo Slo udeležbo se Proračun RS potencialno obremeni šele po letu 2022, ko zmanjka evropskih pravic porabe na posamezni PN.

**IZVEDBA**

* Z dodatnimi pravicami porabe se bo zagotavljalo sredstva za projekte, ki bodo izhajali iz DRR (vključeni resorji MGRT, MOP, MZI).
* Dodatne potrjene operacije iz naslova dodatnih pravic porabe ne smejo predstavljati dodatnih finančnih obremenitev za državna proračuna za leti 2017 in 2018.
* Dodatne pravice porabe se vključijo v Izvedbeni načrt OP (INOP) v okviru limitov za leti 2017 in 2018 in nato glede na predvideno dinamiko v letih 2019–2022.
* Načrtovanje in izvrševanje proračuna RS za projekte iz naslova dodatnih pravic porabe se vrši iz postavk, kot so predvidena za izvedbo projektov evropske kohezijske politike.
* Operacije, ki bodo izbrane v okviru dodatnih pravic porabe, morajo prispevati k doseganju ciljev in kazalnikov na posamezni prednostni naložbi.

1. V okviru veljavnega OP je v bolj razviti regiji (Zahod) tematska osredotočenost 80,9 %, medtem ko je v manj razviti regiji (Vzhod) tematska osredotočenost 75,5 %. [↑](#footnote-ref-2)
2. V okviru te prednostne naložbe so na posameznih operacijah (iz kvote t.i. 11. projektov) na področju komunalne infrastrukture bila posamezna javna naročila izvedena že v letu 2013. Tako je v okviru posameznih javnih naročilih še vedno potrebno izvesti korekcijo v višini 5 % zaradi ugotovljenih neskladnosti slovenskega pravnega reda s pravnim redom Evropske unije (IZS). Poleg tega je potrebno uskladiti tudi izračune zaradi uporabljene drugačne finančne diskontne stopnje, kot jo je v letu 2014 Evropska komisija naknadno predpisala. Z novim preračunom pri teh 9 projektih bo prišlo do nižanja prispevka iz kohezijskih sredstev za te projekte (EU + SLO). Ocena je, da bo v okviru teh sprememb potrebno zagotoviti skupno dodatnih 25 milijonov evrov. S tem se bodo sprostile pravice porabe na tej prednostni naložbi. Skupaj z dodatnimi pravicami porabe v višini 225 milijonov evrov (EU + SLO) in sprostitvami za radi zgoraj navedenih korekcij, bo dodatno zagotovljeno 250 milijonov evrov iz sredstev integralnega proračuna. [↑](#footnote-ref-3)